Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
19 พ.ย. 2558

SET แค่ Rebound…”เก็งกำไร”  IRPC ราคาหุ้น Laggard TOP อยู่ 10%
ดัชนี SET อยู่ที่ 1,382.42 จุด +5.60 จุด +0.41% ปริมาณซื้อขาย 16,380  ลบ.
แนวรับ :          1,380 / 1,375          แนวต้าน :          1,385 / 1,390
 
สรุปทิศทางและแนวโน้มตลาด
SET แค่ฟื้นตัวตามตลาดหุ้นต่างประเทศ แต่ให้ดีต้องผ่าน 1,388 จุด: การปรับสูงขึ้นของตลาดหุ้น Dow Jones ตามแรงซื้อหุ้นกลุ่มธนาคาร แม้รายงานการประชุม Fed บ่งชี้ว่า Fed มีความพร้อมในการขึ้นดอกเบี้ยในการประชุมเดือน ธ.ค.นี้ก็ตาม เป็นปัจจัยหนุน SET ปรับสูงขึ้นตั้งแต่เปิดตลาด อย่างไรก็ดีถ้ามองในเทางเทคนิคยังเป็นแค่การ Rebound เท่านั้น โดยมีแนวต้านสำคัญที่ 1,388 จุด…กลยุทธ์หลักยังแนะนำ Selective ต่อไป โดยแนะนำ กลุ่มรับเหมาฯ CK UNIQ, กลุ่มหุ้น Valuation ถูก TISCO IRPC กลุ่มหุ้นที่มี Momentum ดีกว่าตลาด BDMS CHG MTLS
PTTGC และ IRPC ยัง Laggard TOP มาก: ค่าการกลั่นที่อยู่ในระดับสูง และ PE ที่ต่ำในกลุ่มโรงกลั่น เป็นปัจจัยหนุนการปรับสูงขึ้นของหุ้นกลุ่มโรงกลั่นในช่วงที่ผ่านมา นำโดย TOP ที่ปรับสูงขึ้น 16.5% ตั้งแต่ต้นเดือน พ.ย. ซึ่งเรามองว่า IRPC และ PTTGC ที่ Laggard TOP อยู่มาก จะมีจังหวะในการเข้า “เก็งกำไร” ระยะสั้น โดยประเมินแนวต้าน IRPC ที่ 4.40/4.58 บาท และ PTTGC ที่ 58/59.75 บาท
 
หุ้นที่น่าสนใจทางเทคนิค
IRPC “ซื้อ” ราคาหุ้นพักฐานหลังแกว่งตัวขึ้นทะลุกรอบ Sideways สอดคล้องกับเส้นค่าเฉลี่ย 7-14-21 วัน เรียงตัวตัดกันทำ Golden Cross ยืนยันแนวโน้มขึ้น เป็นจังหวะซื้อเก็งกำไร  มีแนวต้านแรกที่ 4.40 บาท และเป้าหมายถัดไปที่ 4.58 บาท
SMPC “ซื้อ” ราคาหุ้นเริ่มฟื้นตัวขึ้นกลับมายืนเหนือเส้นค่าเฉลี่ยระยะเดือนได้อีกครั้ง พร้อมปริมาณการซื้อขายเริ่มกลับมาสูงขึ้น เป็นจังหวะซื้อเก็งกำไร มีแนวต้านแรกที่ 6.70 บาท และเป้าหมายถัดไป 7.10 บาท
ERW “ซื้อ” ราคาหุ้นทะลุกรอบการพักฐานรูปแบบ Bullish Flag ทำจุดสูงใหม่ระยะสั้นพร้อมปริมาณการซื้อขายเพิ่มสูงขึ้น สอดคล้องกับเครื่องมือ DI+ และ MACD ที่เริ่มชี้ขึ้นอีกครั้ง เป็นจังหวะซื้อเก็งกำไร  มีแนวต้านแรกที่ 4.34 บาท และถัดไปที่ 4.44 บาท
 
Futures                  แนวรับ          แนวต้าน
SET50                    880             885
                            875             890
Gold                  18400           18550
                        18300           18600
Oil                      1600            1640
                         1580            1680 